Լինքոլն (Անգլիա)

Լինքոլն (), քաղաք Անգլիայի արևելքում, Արևելյան Միդլենդ շրջանի Լինքոլնշիփ կոմսության վարչական կենտրոնը։ Գտնվում է Ուիտեմ գետի բարձրադիր ափերին։ Բնակչությունը՝ 93.5 հազար մարդ(2011)։

Պատմություն 
Հնում քաղաքի ներկայիս տարածքում գտնվում էր հռոմեական 9-րդ լեգեոնի ամրությունը։ 71 թվականին ամուր պատերի պաշտպանության տակ ձևավորվել է Լինդում () գաղութը՝ Flavia Caesariensis   մարզկենտրոնը, որը բնակեցնում էին զորացրված զինվորները։ Մինչև օրս Լինքոլն տանող ճանապարհը անցնում է հռոմեացիների կողմից կառուցված կամարով ()։ Պեղումների ժամանակ հնէաբանները հայտնաբերել են բազմաթիվ նշաններ, որոնք վկայում են քաղաքի հնության մասին՝ գերեզմանատուն, վերնապարանքներ, վառարաններ և նույնիսկ շատրվան։

Վաղ միջնադարում Լինքոլնը դարձավ Դանելագի հինգ քաղաքներից մեկը։ Քաղաքի հաջող դիրքը ապահովում էր անընդհատ եկամուտ քաղաքին։ Մի ժամանակ այստեղ դրամ էր հատվում։ Անգլիայի գրավումից հետո Ուիլիամ Աշխարհակալը ուշադրություն դարձրեց Լինքոլնի բարձր դիրքին և հրամայեց այստեղ կառուցել Լինքոլնյան ամրոց։ Միջնադարում այս ամրոցի համար դաժան կռիվներ են ընթացել։

Մայր տաճար 
Եպիսկոպոսը 1071 թվականին թուլացած Դորչեստերից տեղափոխվեց Լինքոլն, քանի որ Լինքոլնը վերածվել նորմաննյան կալվածքի։ Շատ կարճ ժամանակահատվածում(մինչև 1092 թվականը) այստեղ կառուցվեց տաճար։ Այս կառույցը մի անգամ չէ, որ տուժել է հրդեհներից, իսկ 1185 թվականին ամբողջովին ավերվել է երկրաշարժից։ 13-րդ դարում նրա տեղը կառուցվեց նոր տաճար՝ անգլիական գոթական ճարտարապետության չափանմուշ։

Դա առաջին կառույցն էր, որը գերազանցեց Քեոփսի բուրգի բարձրությունը։ Համարվում է, որ 250 տարվա ընթացքում 160 մետրանոց Լինքոլնյան տաճարը համարվել է Երկրի ամենաբարձր շինությունը։

Պատկերասրահ

Ծանոթագրություններ

Արտաքին հղումներ 
lincolnite հանդեսը
linc հանդեսը
Լինքոլնյան գոլֆ ակումբի կայքը

Լինքոլնի մասին պատմող տեսանյութեր 
 Pathe Newsreel, 1950, Լինքոլնի ձուլարանի բացումը
 Pathe newsreel, 1934, Լինքոլնի մասին 
 Pathe newsreel, 1933, Լինքոլնշիռի զորահանդեսը
 Pathe newsreel, 1933, Լինքոլնի ձիարշավը

Մեծ Բրիտանիայի քաղաքներ‎
Անգլիայի քաղաքներ